તેઓ રાષ્ટ્રીય તથા આંતરરાષ્ટ્રીય સ્તરે ફોટોગ્રાફી સલોનમાં નિયમિત ભાગ લે છે. તેમની છબિકલાની સર્વોત્કૃષ્ટતાએ, રોયલ ફોટોગ્રાફિક સોસાયટી ઓફ ગ્રેટ બ્રિટનની એસોસિયેટશિપ સન 1946માં અપાવી. આજ સુધીમાં તેમની 1600 ઉપરાંત તસવીરો દેશ-વિદેશની ફોટોગ્રાફિક સલોનમાં સ્થાન પામી છે. અને 400 ઉપરાંત એવોર્ડ સન્માનોમાં શિલ્ડ, પ્લેક, મેડલ, સુવર્ણ, રજત, કાંસ્ય, ગુણવત્તા પ્રમાણપત્રો તથા રોકડ ઈનામોનો સમાવેશ થાય છે. ભારત ઉપરાંત પરદેશની 25 જેટલી ફોટોગ્રાફિક સંસ્થાઓએ તેમની ફોટોગ્રાફી કલાને બિરદાવી માનદ ફેલોશિપ, માનદ સભ્યપદ આપી નવાજ્યા છે. સન 1975માં ફોટોગ્રાફિક મુંબઈ સોસાયટી ઓફ ઈન્ડિયાનું માનદ સભ્યપદ આપી નવાજ્યા હતા. અને તેના પ્રમુખપદે સેવાઓ આપી છે. સન 1983માં ઈન્ડિયા ઈન્ટરનેશનલ ફોટોગ્રાફિક કાઉન્સિલ, ન્યુ દિલ્હીના પ્રથમ પ્રમુખપદે સેવાઓ આપી છે. હાલમાં આ બંને સંસ્થાઓના ઓનર્સ કમિટીના સભ્ય તરીકે સેવાઓ આપે છે. સન 1998માં ઈન્ડિયા ઈન્ટરનેશનલ ફોટોગ્રાફિક કાઉન્સિલ દ્વારા ‘ઈન્ટરનેશનલ ફોટો એવોર્ડ, લાઈફટાઈમ અચીવમેન્ટ એવોર્ડ’ આપી નવાજ્યા હતા.